《点绛唇·年少清新》
宋代·廖行之

年少清新，襟裾那受红尘污。
还他礼数。莫遣衣冠粗。

拟倩东风，他遂轮蹄去。
泠然御。飘飘仙趣。直到骖鸾处。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。